Tarybos sprendimas
2000 m. rugsėjo 28 d.
dėl Europos bendrijos bei jos valstybių narių ir Jungtinių Meksikos Valstijų ekonominės partnerystės, politinio koordinavimo ir bendradarbiavimo susitarimo sudarymo
(2000/658/EB)
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 44 straipsnio 2 dalį, 47, 55 straipsnius, 57 straipsnio 2 dalį, 71 straipsnį, 80 straipsnio 2 dalį, 133 ir 181 straipsnius, kartu su 300 straipsnio 2 dalies antruoju sakiniu ir 300 straipsnio 3 dalies antrąja pastraipa,
atsižvelgdama į Komisijos pasiūlymą [1],
atsižvelgdama į Europos Parlamento pritarimą [2],
kadangi Europos bendrijos bei jos valstybių narių ir Jungtinių Meksikos Valstijų ekonominės partnerystės, politinio koordinavimo ir bendradarbiavimo susitarimas, pasirašytas 1997 m. gruodžio 8 d. Briuselyje, turėtų būti patvirtintas,
NUSPRENDĖ:
1 straipsnis
Šiuo sprendimu Europos bendrijos vardu tvirtinamas Europos bendrijos bei jos valstybių narių ir Jungtinių Meksikos Valstijų ekonominės partnerystės, politinio koordinavimo ir bendradarbiavimo susitarimas, kartu su Bendrijos vienašališkomis ir kartu su kita Šalimi padarytomis deklaracijomis.
Šio straipsnio pirmoje pastraipoje minėtų aktų tekstai pridedami prie šio sprendimo.
2 straipsnis
Tarybos pirmininkas Bendrijos vardu pateikia pranešimą, numatytą susitarimo 60 straipsnyje.
3 straipsnis
1. Poziciją, kurios Bendrija laikysis Susitarimu įsteigtoje jungtinėje taryboje ir jungtiniame komitete, priima Taryba, pagal Komisijos pasiūlymą, vadovaudamasi atitinkamomis Sutarties nuostatomis.
2. Vadovaujantis susitarimo 46 straipsniu, jungtinei tarybai pirmininkauja ir Bendrijos poziciją pristato Tarybos pirmininkas. Vadovaujantis susitarimo 48 straipsniu, jungtiniam komitetui pirmininkauja ir Bendrijos poziciją pristato Komisijos atstovas.
Priimta Briuselyje, 2000 m. rugsėjo 28 d.